Foodora-syklistene trapper opp streiken

53 nye Fellesforbundet-medlemmer tas ut i streik i Oslo.

OPPTRAPPING: Foodora-syklistene streiker i håp om å få tariffavtale. Vis mer byoutline Foto: Ola Vatn VG

Publisert: Oppdatert: 5. september 2019 15:26 , Publisert: 5. september 2019 14:50

Foodora-syklistene har siden august streiket for å få på plass en tariffavtale, men partene har ennå ikke kommet til enighet.

Fellesforbundet har nå varslet megler og arbeidsgiver om at 53 nye medlemmer tas i ut i streik i Oslo. Det betyr at 195 Foodora-syklister nå er i streik i hovedstaden.

– Vi trapper opp streiken fordi vi har muligheten til det. Vi har fått så mange nye medlemmer fra Foodora, som vil være med i streiken for å støtter det rimelige kravet, sier forhandlingsleder Bjørn Jonassen.

Les også: (+) Stor oversikt: Dette er innsiderne som handler mest i egne selskap

Foodora-sjef Carl Tengberg mener streiken svekker konkurranseevnen til selskapet.

– Vi opplever driftsproblemer som følge av streiken, og spesielt fordi etterspørselen fortsatt vokser. Hver opptrapping av streiken nå gir muligheter og andeler til aktører som ligger langt bak oss på ryddige forhold og arbeidsvilkår.

Les også Syklister i streik kan by på problemer for Foodora på søndag formiddag

Gradvis opptrapping



20. august ble de første 85 Foodora-syklister tatt ut i streik, etter at det ble brudd i forhandlingene mellom Norsk Transportarbeiderforening (NTF), som nylig har blitt en del av Fellesforbundet, og Foodora om en tariffavtale.

Siden har streiken blitt trappet opp gradvis.

Det er første gangen syklister fra matleveringstjenesten har gått ut til streik i Norge.

Gjennom en tariffavtale ønsker de streikende seg blant annet en oppjustert lønn som kompenserer i større grad for slitasje på utstyr, i tillegg til økt sikkerhet på arbeidsplassen.

Les også Syklister i streik kan by på problemer for Foodora på søndag formiddag

Les også Politikere oppfordrer til Foodora-boikott under streiken

Les også Sveriges LO-leder er i Norge for å støtte Foodora-syklistene

Her kan du lese mer om Streik